สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,531.63 จุด ปรับลดลง 5.89 จุด พ่วงด้วยมูลค่าการซื้อขายรวม 6 หมื่นล้านบาท
18 ส.ค. 2559

ตลาดหุ้นไทยล่าสุดปิดการซื้อขายที่ระดับ 1,531.63 จุด ปรับลดลง 5.89  จุด พ่วงด้วยมูลค่าการซื้อขายรวม 6 หมื่นล้านบาท
 * เมื่อวานสถาบันกลายเป็นผู้สาดขายสุทธิหนักสุดถึง 4,550 ล้านบาท ส่วนฝั่งเข้าซื้อรายย่อยรับบทป๋าช้อน ซื้อสุทธิเยอะสุด 2,363 ล้านบาท ตามด้วยต่างชาติ 1,309 ล้านบาท และบัญชีบริษัทหลักทรัพย์ 877 ล้านบาท
* เอาละเพื่อไม่ให้เป็นการเสียเวลา เลือกกันไปที่ 2 หุ้นใหญ่รับข่าวดี คือ PTT-CENTEL
* เพราะท่าทางแผนรุกธุรกิจโรงแรมในสถานีบริการน้ำมันเริ่มเห็นภาพชัดเจนเป็นรูปเป็นร่างขึ้นทุกที
* หากไม่มีผิดพลาดอะไร เท่ากับเป็นไปได้สูงเลยแหละที่ CENTEL จะได้จับมือร่วมทำธุรกิจโรงแรมในปั๊มของปตท.
* ดังนั้น ถือเป็นข่าวดีชิ้นใหญ่ไม่เบาของ CENTEL นะ เพราะอย่าลืมถ้าโปรเจ็กต์นี้สำเร็จขึ้นมา โอกาสที่จะขยับขยายตลาดไปทั่วประเทศกับปตท. คงไม่ใช่เรื่องยากเกินไป
* ขณะที่ PTT เหมือนเป็นการส่งสัญญาณชัดเจนเช่นกันว่า ในขณะนี้กำลังเร่งเสริมแกร่งให้กับกลุ่มธุรกิจค้าปลีกแบบเต็มสูบ
* โดยอยู่ในช่วงการเสริมสร้างพอร์ตและสตอรี่ธุรกิจค้าปลีก และสเต็ปต่อไปคือการเดินหน้าเข้าระดมทุนในตลาดหลักทรัพย์ฯ
* เพราะตามแผนเดิมของ PTT เรื่องตัวค้าปลีกเองต้องได้เห็นความชัดเจนภายในปีนี้นี่แหละ
* ขณะที่ฝั่งวงการเงินประเมินกันมาว่า หากดันค้าปลีกเข้าตลาดได้ จะเหมือนเป็นการปลดล็อกหุ้นปตท.ขึ้นอีกระดับ และจะเพิ่มอัพไซด์หุ้นจากราคาเป้าหมายล่าสุดได้ 10-15 บาท เลยทีเดียว
* หุ้น ALT ประกาศข่าวดีน่าสนใจอยู่ไม่เบา
* ล่าสุด ผู้บริหารอย่าง “ปรีญาภรณ์ ตั้งเผ่าศักดิ์” ออกปากมั่นใจว่า งบครึ่งปีหลังจะเติบโตขึ้นสูงกว่างวด 6 เดือนแรกอย่างแน่นอน * เนื่องจากภายในช่วงเวลาที่เหลือของปีนี้ กลุ่มโอเปอเรเตอร์ทั้งหลายจะเร่งขยายการลงทุนมากขึ้น
* ดังนั้น ALT ในฐานะหนึ่งในผู้ประกอบการที่อิงการเติบโตในธุรกิจสื่อสารโทรคมนาคม จะรับผลบวกกันไปแบบเต็มๆ
* บวกกับแบ็กล็อกที่ตุนไว้แล้วในมือร่วม 800 ล้านบาท ยังเข้ามารับรู้และปั๊มรายได้สูงขึ้นอีก
* จึงทำให้ภาพรวมธุรกิจของ ALT ทั้งแบบในเชิงระยะสั้นหรือระยะยาว สดใสชัดเจน เลยอยากฝากไว้ให้พิจารณา ไม่ควรพลาดเด็ดขาด * หุ้น PLAT ข่าวดีมาแล้วจ้า เป็นอีกบริษัทที่ผลการดำเนินงานทั้งงวด 6 เดือนแรกและช่วงครึ่งปีหลังอยู่ในเกณฑ์แข็งแกร่ง
* โดยเฉพาะครึ่งปีหลังเนี่ยแหละ จะรับผลบวกจากการปรับขึ้นค่าเช่าของเดอะ แพลทินัม แฟชั่น มอลล์ ซึ่งจะผลักดันให้บริษัทมีรายได้มากขึ้น
* แถมล่าสุด ยังตั้งงบลงทุนอีกรวม 1 หมื่นล้านบาท เพื่อรองรับแผนการขยายธุรกิจในเชิงระยะยาว
* เมื่อวานหุ้นปิดการซื้อขายอยู่แถวแค่ 6 บาทกว่า ถ้าเทียบกับราคาเป้าหมายที่โบรกฯ กำหนดไว้เกิน 9 บาท
* เท่ากับอัพไซด์บานท่วมท้นกว่า 50% จึงเป็นอีกหนึ่งหุ้นอสังหาฯ ที่น่าจับเก็บติดพอร์ตไว้ไม่เบา
* ต่อกันด้วยกลุ่มหุ้นที่มีแนวโน้มวิ่งบวกทิ้งทวนส่งท้ายก่อนขึ้น XD วันพรุ่งนี้
* โดยมีอยู่กันทั้งหมด 7 หุ้นด้วยกัน ได้แก่ KCE-SPALI-MAKRO-TASCO-SAMART-SUSCO-SLP ซึ่งแต่ละหุ้นจ่ายปันผลเท่าไหร่ พลิกไปอ่านกันในฉบับได้เลย
* ปิดท้ายกันด้วยหุ้น SUPER โดยช่วงรอบ 3 วันทำการล่าสุดหุ้นปิดลบต่อกันไปแล้วเกือบ 9%
* ต้นเหตุมาจากตัวงบไตรมาส 2 ซึ่งแม้จะเฉิดฉายด้วยการโชว์พลิกมีกำไร 59 ล้านบาท รวมงวด 6 เดือนแรกพลิกกำไรจำนวน 77 ล้านบาท
* แต่บังเอิญตัวกำไรที่ออกมาดันต่ำกว่าหลายฝ่ายคาดหวังไว้พอตัว เลยต้องเผชิญกับแรงขายทำกำไรกดดันไปเต็มๆ
* งานนี้ ถ้าลองปรับมุมมองกันไปอีกด้านหนึ่ง จะเห็นว่า แม้กำไร Q2 จะยังไม่สูงถูกอกถูกใจหลายคน แต่นี่คือการเริ่มต้นโชว์เทิร์นอะราวด์ชัดเจนพอสมควร
* ดังนั้น งวดไตรมาส 3 ซึ่งถือเป็นไตรมาสที่บันทึกรายได้-กำไร แบบเต็มไม้เต็มมือชัดเจนจะต้องฉายภาพทำกำไรเพิ่มก้าวกระโดดแล้วนั่นเอง * 